**Kær Halvøs Landsbylaug**

**Bestyrelsens beretning 2022**

Endnu engang velkommen til vores generalforsamling.

**Årets aktiviteter.**

**Bålhytte:** Der har været et par møder med kommunen som er bygherre på projektet om placering af hytten, indretning af hytten og økonomien i hele projektet. Da området er fredet, ligger kystnært og der skal leves op til de 17 verdensmål om bl.a. bæredygtighed er det en stor og kostbar opgave. Bålhytten bliver på ca. 105m2 med udendørs madlavningsfaciliteter som grill og bål sted, overnatningsmuligheder i 2 indbyggede shelters(handicapvenlige) og et depotrum. Der er et budget på ca. kr. 1 mio. som finansieres af forskellige fonde. Vi støtter det via puljen for borgerinitia- tiver med kr. 250.000. Bygningen driftes efterfølgende af Center for Verdensmål og Sønderborg Kommune står for fremtidig booking. Vi vil således som privat og Landsbylaug kunne booke bålhytten. De er nu gået i gang med etablering af tilkørselsveje som skal være handicapvenlige og etablering af en sandpude, hytten forventes klar sidst på sommeren.

**Strandrengøring:** I samarbejde med andre Landsbylaug i kommunen og med vores Jinnie som tovholder arbejdes der i første omgang med opsætning af omkring 10 stk. dispensere med poser som folk kan tage, når de går tur langs stranden. Her kan de samle havaffald op, som er flydt ind på stranden. En gruppe frivillige er tilkoblet, som tilser, at der er poser i dispenserne og de kontakter kommunen, når der skal hentes affald. Budgettet er på kr. 108.000, det finansieres med LAG midler kr. 54.000 og puljen for borgerinitiativer med resten. Meningen er på sigt at sætte flere dispensere op. De første forventes opsat i år.

**Fastelavn:** Vibeke Schou, Arnkilsmaj 13 havde på eget initiativ inviteret til Fastelavn af billedet på Facebook, så det det ud til at ca. 30 børn og voksne havde deltaget, et godt initiativ som Landsbylauget gerne bakker op om og i dette tilfælde støttede med tønde og køller.

**Forårsrengøring:** Som tidligere år blev der igen gjort forårsrent den 3. april, der var god tilslutning, der blev hygget spist pølser og samlet affald op på halvøen. Det bliver i år den 16. april, så sæt allerede nu kryds i kalenderen.

**Trafik**

Vi har haft en forespørgsel ved kommunen om Kær Bygade kunne laves om til en 2 minus 1 vej svaret var: Sønderborg Kommune har tidligere undersøgt om det er muligt, at etablere en 2 minus 1 vej. Det er ikke muligt, idet vejen er for smal og mødesigten ikke er tilstrækkelig. Vi har igen igen spurgt til en cykelsti - Vestermark, her er svaret, at den er prioriteringslisten for cykelstier i kommunen, men er endnu ikke prioriteret.

**Tilflyttere:** I 2021 var der 13 familier som købte fast ejendom på Kær Halvø, som gave får de en spegepølse, æblevin og æblemost fra Rønhaveslagteren og Hesthavegård Frugtplantage, samtidig får de et velkomstbrev som fortæller lidt om Landsbylauget. I 2022 har tilflytningen været begrænset til 2.

**Udvalget for bæredygtighed og Landdistrikter:**

I Sønderborg Kommune er der 37 landsbylaug. I udvalget der er et overordnet organ for landsbylaugene sidder der 12 medlemmer 5 medlemmer fra byrådet og 7 fra landbylaugene, det er en repræsentant fra hver af de 7 gamle kommuner som blev til Sønderborg kommune i 2007. Vores landsbylaug har en plads i udvalget. Udvalget er forbindelsesleddet mellem landdistrikterne og byrådet, det skal styrke den lokale borgerindragelse og nærdemokratiet Udvalget er også med til godkende/bevilge ansøgninger fra landsbylaugene om støtte til f.eks. legeplads, badebro, naturstier, toiletter, shelter m.v. I år der afsat kr. 500.000 til disse formål, tidligere år var det kr. 1 mio, også her har sparekniven været. Som tovholder er der i kommunen ansat en Landdistriktskoordinator og et lille sekretariat,

Derudover er der et Landsbyforum hvor alle landsbylaug er medlemmer. Dette forum er et bindeled mellem lokalsamfundene i Sønderborg kommune, det er også sparringspartner til Udvalget for Bæredygtighed og Landdistrikter. Landsbyforum har sat sig i spidsen for bl.a. at styrke bosætningen i kommunen specielt i landsbyerne. I forummet udveksles der gode ideer landsbylaugene imellem.

**Nye aktiviteter?.**

Vi har i bestyrelsen drøftet om der er interesse for f.eks. en legeplads, boldbane, bålplads, petanque, hoppepude m.v. så hører vi det gerne.

I december kunne vi have et juletræ med juletræstænding. .

Det kunne også være fastelavn for børn og voksne som det var sidste år

Grillaften i bålhytten på Kær – Vestermark, da vi jo er ”medejer” af hytten.

Det skal ses i lyset af, at der er kommet mange familier med børn til Halvøen

For at kunne løfte disse opgaver, er det nødvendigt, at der nedsættes nogle arbejdsgrupper/udvalg, der selvstændigt kan arbejde med det, også den fremtidige drift/vedligeholdelse, selvfølgelig sammen med landsbylauget. Skal vi have tilskud fra puljen for borgerinitiativer, kan vi få 60% investeringen, de 40% skal vi selv have via eget arbejde (kr. 100 pr. time) eller anden finansiering.

**Stort og småt på Kær Halvø.**

Den 16. november 2022 blev vi verdensberømte i Danmark med bombesprængnin-gen ude i Arnkilsmaj, heldigvis gik det godt og så vidt vides var skaderne dog begrænset. I dag kunne jeg så se i Sønderborg Nyt, at Forsvaret ikke dækker skaderne, det skal beboernes egen forsikring og forsvaret dækker heller ikke selvrisikoen, det synes jeg ikke de nævnte noget om på mødet i teatersalen, forklaringen er at forsvaret ikke har begået en uagtsom handling i forbindelse med sprængningen, næh men det var dog dem der sprængte dem. Selv Jürgens ødelagte drænsledning vil de ikke dække/reparere det lyder mærkeligt, da de ellers dækker markskader, når de er på øvelse, håber at det sidste ord ikke er sagt i den sag.

Omkring rensningsanlægget som også kaldes et ressourceanlæg, fordi anlægget vil kunne producere el og varme via varmen fra spildevandet. Ifølge oplysninger fra Sønderborg Forsyning ligger sagen hos Miljøstyrelsen og Kystdirektoratet, når den kommer tilbage derfra, skal den behandles i byrådet og ud til høring, hvis det bliver til noget, har man en forventning om, at opførelsen af anlægget kan starte i 2025 og kan tages i brug i 2028.

Der er ved at blive bygget 5 nye lejeboliger ved den gamle skole. Der er søgt om nedrivning af den gamle mølle, hvorefter der så vidt vides skal bygges en del rækkehuse.

På Rønhave skal der bygges 10 glamping enheder, en del af finansieringen sker via LAG midler (Lokale Aktions Grupper)

Efter ombygning af stuehuset og nybygning af laderne på Møllestedgård er SAABU flyttet fra Søndervang i Ulkebøl. SAABU er et beskæftigelsestilbud til handicappede, de har værksteder og de hjælper med at holde det fredede areal på Kær Vestermark pænt bl.a. med græsslåning. En rigtig godt formål.

Center for de 17. verdensmål, naturcenter og SAABU på Møllestedgård har gjort, at vi har fået en ny busrute 8 der via Vestermark kører til Kær-Ormstoft, og selvom der p.t. nedlægges busruter bliver den bevaret.

Det nye logistik – og servicecenter på Ingolf Nielsens Vej skal nu hedde Drift og Beredskab Sønderborg, det skal åbne her i 2023, det bliver arbejdsplads for cirka 450 medarbejdere. Formålet med det nye center er at opnå en optimeret drift og synergi i løsningen af kommunale opgaver.

Der arbejdes også med, at få Center for de 17. Verdensmål etableret, der er et budget på kr. 150 mio. ja I hørte rigtigt, masterplanen er ved at være færdig og bliver derefter offentliggjort, finansieringen skal ske gennem fonde og i flere etaper.

På Kær Vestermark skal den gamle forhindringsbane omdannes af Kompan, som laver legepladsredskaber til redskabsbane, så den kan bruges af alle aldersgrupper, vi kender ikke tidshorisonten.

Nu ser det endelig ud til, at der findes en løsning så Kær Halvøstien kan blive helt færdig, det startede i 2016, så det er da ikke for tidligt.

Nu varer det heller ikke længe før vi kan gå tur i folkeskoven ved Ormstoft, snart er træerne større end ukrudtet.

Det var hvad vi havde fra bestyrelsen, inden jeg slutter vil jeg gerne takke bestyrelseskolleger, revisorer og suppleanter for et godt samarbejde.